Samarbeidet med Lindgren begynte i desember 1962. Da fikk Lindgren, som var forlagsredaktør hos Rabén & Sjögren, se hans tegninger fra Stockholm til en bok om nordiske hovedsteder. Gutten på bildet, som var Bergs sønn Torbjörn, stemte med hennes forestillinger om hvordan Emil burde se ut. Lindgren skrev manus våren 1963, og Berg tegnet sommeren 1963. De samarbeidet om tre barneromaner og fire bildebøker om Emil. Bergs illustrasjoner har også vært førende for framstillingen av Emil i film og tv.